Hukumat qarori bilan Toshkent shahridagi Turin politexnika universitetining rektori tayinlandi. Adliya vazirligi xabariga ko‘ra, bundan buyon O‘ktam Rahimovich Salomov Turin politexnika universiteti rahbari sifatida ish olib boradi. O‘ktam Salomov.  Foto: andmiedu.uz Qayd etilishicha, U.Salomov bungacha Andijon mashinasozlik institutining rektori lavozimida faoliyat yuritgan. Bundan oldin, O‘zbekiston Respublikasi prezidentining 2019 yil 27 maydagi PQ-4339-sonli qarori bilan Kongratboy Sharipov Oliy va o‘rta maxsus ta’lim vazirining birinchi o‘rinbosari lavozimiga tayinlangandi. K.Sharipov 2017 yildan Toshkent shahridagi Turin politexnika universiteti rektori sifatida ishlagan.